Suomen kansallista etua on uskallettava puolustaa - Maaseudun Tulevaisuus
Suomi on myöntänyt takauksia ERVV:lle, yhteensä noin seitsemän miljardia euroa. Kreikalle maksettiin pelkästään vuosina 2010–2012 Suomen valtion budjetista miljardi euroa, ja lisäksi Suomi on maksanut 1,44 miljardia euroa Euroopan vakausmekanismi EVM:ään.
Kun Kreikalle myönnettiin ensimmäinen tukipaketti, ministeri Alexander Stubb (kok.) sanoi, että ”Kreikan (ensimmäisen) apupaketin jälkeen niin Kreikassa kuin muuallakin Euroopassa asiat ovat kunnossa. Joka muuta väittää, on pölhöpopulisti”.
Kreikan valtion talous ei ole ollut kunnossa ennen maan euroon liittymistä eikä sen jälkeenkään. Suomi on sitoutunut useiden miljardien takuumieheksi niille maille, jotka eivät noudata yhteisiä sopimuksia.
Venäjä liitti Krimin itseensä ja jatkaa aggressiivista toimintaansa Itä-Ukrainassa, jossa tosiasiallisesti käydään sotaa parasta aikaa. Sotaa käydään siis Euroopassa.
Krimin liittäminen osaksi Venäjää tapahtui kansanäänestyksellä, jonka YK:n yleis­kokous totesi laittomaksi. YK:n yleiskokouksen äänestyksessä vain 11 maata 169:stä piti kansan­äänestystä laillisena.
Tämä on johtanut EU:n asettamiin talouspakotteisiin sellaisia henkilöitä kohtaan, joilla on yhteys Krimin laittomaan miehitykseen.
Pakotteet ovat täysin oikeutettuja, koska Venäjä loukkasi törkeästi kansainvälistä oikeutta. Venäjä puolestaan iski takaisin vastapakotteilla, jotka koskivat varsinkin Kaakkois-Suomea.
Ilpo Heltimoineneurovaaliehdokas (ps.)Lappeenranta
Aiheet Ilpo Heltimoinen Krimin kriisi kansallinen etu kreikan tukipaketti
Vapaa merenkulku on kaikkien oikeus
EU-johtajien puheet Venäjää kohtaan kovenevat ja uudet pakotteet lipuvat lähemmäs – "Tämä on sotaa Euroopassa"
Sipilä: Ukrainan ja Venäjän selkkaus "äärimmäisen huolestuttava" – Saksan ulkoministeri ehdottaa Saksaa ja Ranskaa välittäjiksi